pythainlp/thai_wikipedia_clean_20230101 huggingface dataset:
เมื่อยังทรงพระเยาว์ พระบิดาได้ให้ผนวชเรียนอยู่ที่วัดบวรนิเวศวิหาร ต่อมาเมื่อเจริญพระชันษาขึ้นได้ทรงลาสิกขามารับราชการในกรมพระอาลักษณ์ ซึ่งเป็นกรมในกำกับของกรมหมื่นภูบาลบริรักษ์ พระบิดาของพระองค์ พระองค์ได้รับการไว้วางพระราชหฤทัยจากพระบาทสมเด็จพระจุลจอมเกล้าเจ้าอยู่หัว และได้รับใช้อย่างใกล้ชิดเบื้องพระยุคลบาท ต่อมาพระองค์ได้นำธิดาคนคือ หม่อมราชวงศ์จิ๋ว กปิตถา ถวายตัวเป็นเจ้าจอมในรัชกาลที่ 5 ซึ่งในเวลาต่อมาเจ้าจอมหม่อมราชวงศ์จิ๋วได้พระสูติพระราชธิดาพระองค์หนึ่ง แต่สิ้นพระชนม์ในเวลาต่อมา ทั้งนี้เจ้าจอมมารดาหม่อมราชวงศ์จิ๋วยังคงเป็นเจ้าจอมคนโปรดที่ได้รับพระราชทานเรือนเป็นพิเศษในพระบรมมหาราชวัง
หม่อมเจ้าวัฒนา กปิตถา สิ้นชีพิตักษัยเมื่อวันที่ 23 ตุลาคม พ.ศ. 2454 พระชันษา 58 ปี พระราชทานเพลิงศพ ณ วัดอินทารามวรวิหาร ในคลองบางกอกใหญ่ วันที่ 2 พฤษภาคม พ.ศ. 2455
หลอดแสงจันทร์
หลอดแสงจันทร์ หรือ หลอดไฟไอปรอท  เป็นหลอดไฟฟ้าระบบปล่อยประจุชนิดหนึ่ง
ทำงานโดยใช้ไฟฟ้าแรงสูง กระโดดผ่านไอปรอทที่อยู่ในหลอดเพื่อให้เกิดแสงสว่าง,
โครงสร้างจะประกอบด้วยหลอดแก้วควอตซ์ขนาดเล็ก ซึ่งบรรจุไอปรอทและขั้วไฟฟ้า ครอบด้วยหลอดแก้วบอโรซิลิเกตขนาดใหญ่
ซึ่งทำหน้าที่ป้องกันความร้อน และปิดกั้นรังสีเหนือม่วงที่เปล่งออกมาจากไอปรอทพร้อมกับแสง
หลอดแสงจันทร์จะทำงานโดยใช้ความดันไอปรอทประมาณ 1 บรรยากาศ
และต้องอาศัยบัลลาสต์กับสตาร์ตเตอร์ (คล้ายหลอดฟลูออเรสเซนต์ แต่สตาร์ตเตอร์จะบรรจุมาในตัวหลอด)
และจะต้องใช้เวลา 4-7 นาทีหลังหลอดติด เพื่อให้สว่างเต็มที่
หลอดแสงจันทร์ มีประสิทธิภาพการใช้พลังงานมากกว่าหลอดไฟไส้และหลอดฟลูออเรสเซนต์ทั่วไป
ให้ความสว่างในช่วง 35 ถึง 65 ลูเมนต่อวัตต์ ให้แสงขาวที่มีความเข้มสูง, และมีอายุการใช้งานที่ยาวนาน (ประมาณ 24000 ชั่วโมง)
จึงนิยมติดตั้งในบริเวณขนาดใหญ่ที่ต้องการการส่องสว่างต่อเนื่องจากด้านบน เช่น โรงงาน, โกดัง, สนามกีฬา หรือใช้เป็นไฟถนน
แต่เนื่องจากหลอดแสงจันทร์ให้แสงขาวที่มีสีออกไปทางฟ้า-เขียว (จากสเปกตรัมของปรอท) จึงไม่นิยมใช้เป็นแสงสว่างในร้านค้า
เพราะทำให้สีผิวคนดูไม่เป็นธรรมชาติ
หลอดไฟไอปรอท
สำมะโนสหรัฐ ค.ศ. 2010
สำมะโนสหรัฐอเมริกา ครั้งที่ 23 เป็นสำมะโนแห่งชาติครั้งที่ 23 ของสหรัฐอเมริกา วันที่สำรวจคือ 1 เมษายน ค.ศ. 2010 จากการสำรวจครั้งนี้ ประชากรสหรัฐอเมริกามีประชากร 308,745,538 คน เพิ่มจาก ค.ศ. 2000 9.7 %
สำมะโนของสหรัฐอเมริกาจัดทำทุก 10 ปี ตั้งแต่ ค.ศ. 1790
ในทำสำมะโนนั้น ผู้สำรวจจะถามแต่ละครัวเรือนด้วยคำถามต่อไปนี้
Her (film)
นกเค้าใหญ่
นกเค้าใหญ่ หรือ นกเค้าหงอน หรือ นกเค้าอินทรีโลกเก่า  เป็นสกุลของนกล่าเหยื่อสกุลหนึ่ง ในวงศ์นกเค้าแมว (Strigidae) ใช้ชื่อสกุลว่า "Bubo" (/บู-โบ/)
นกเค้าใหญ่ เป็นนกเค้าหรือนกฮูกขนาดใหญ่ มีลักษณะเด่น คือ จะงอยปากเหลือง ขนคิ้วยาวแลดูคล้ายมีหูหรือหงอนยาว มีขนปกคลุมขา นกเค้าในสกุลนี้ บางชนิดสามารถโฉบจับปลาจากผิวน้ำกินเป็นอาหารได้ ในชนิดและโตที่ใหญ่ที่สุด อาจมีความสูงเกิน 2 ฟุต และกางปีกได้กว้างถึง 6 ฟุต และยังสามารถบินข้ามช่องแคบอังกฤษได้ด้วย
พบกระจายพันธุ์อยู่ทุกทวีปทั่วโลก ไม่เว้นแม้กระทั่งขั้วโลกเหนือ ในประเทศไทยพบประมาณ 3 ชนิด
ชนิดที่สามารถโฉบปลาจับกินได้ หรือ นกทึดทืด ซึ่งบางข้อมูลจะใช้ชื่อสกุลว่า "Ketupa"
สกุลนกเค้าใหญ่
นกเค้าหงอน
นกเค้าอินทรีโลกเก่า
Old World eagle-owl
การสำรวจสำมะโนประชากรของสหรัฐอเมริกา ค.ศ. 2010
นกเค้าใหญ่แวโร
นกเค้าใหญ่แวโร หรือ นกเค้าใหญ่ยักษ์  นกล่าเหยื่อชนิดหนึ่ง จำพวกนกเค้าแมว จัดอยู่ในวงศ์นกเค้าแมว (Strigidae)
นกเค้าใหญ่แวโร ได้ชื่อมาจากนักธรรมชาติวิทยาชาวฝรั่งเศส ฌูล แวโร
จัดเป็นนกเค้าขนาดใหญ่ และเป็นนกเค้าแมวที่มีขนาดใหญ่ที่สุดในโลกเป็นอันดับสองรองมาจากนกเค้าใหญ่ยูเรเชีย ("B. bubo") มีลำตัวยาวประมาณ 66 เซนติเมตร น้ำหนักกว่า 3.11 กิโลกรัม เมื่อกางออกปีกออกแล้วยาวได้กว่า 140 เซนติเมตร ตัวผู้มีขนาดใหญ่กว่าตัวเมีย มีใบหน้าที่มีลักษณะกับใบหน้ามนุษย์มากที่สุด
พบกระจายพันธุ์ในทวีปแอฟริกา ตั้งแต่ซับสะฮารา พบได้ในทะเลทรายนามิบ ในประเทศนามิเบีย พบได้ในป่าฝน พบได้ในเขตอนุรักษ์แห่งชาติแซมบูรู ในประเทศเคนยา และพบได้ในที่ที่มีความสูงจากระดับน้ำทะเลถึง 3,000 เมตร (9,800 ฟุต)
เป็นนกที่หากินในเวลากลางคืน โดยล่าเหยื่อเช่น นกและหนูขนาดเล็ก, กิ้งก่า, กบ, แมลงปีกแข็ง และแมลงชนิดต่าง ๆ มีเสียงร้อง "กว๊อก, กว๊อก, กว๊อก-กว๊อกกกกกกกก กว๊อกกกกกกกก กว๊อน" ในขณะที่ตัวเมียก็ส่งเสียงร้องคล้ายกันแต่มีเสียงที่แหลมสูงกว่า
Bubo lacteus
Verreaux's eagle-owl
นกเค้าใหญ่ยักษ์
Giant eagle owl
Nyctea scandiaca
Strix scandiaca
Snow owl
Baya Weaver
Ploceus philippinus
นาตาเลีย ปอกลอนสกายา
นาตาเลีย วลาดีมีรอฟนา ปอกลอนสกายา (; ; เกิด 18 มีนาคม 1980) เป็นอัยการสูงสุดแห่งสาธารณรัฐไครเมีย
นาตาเลียเกิดในมณฑลไครเมีย ประเทศยูเครน สำเร็จการศึกษาจากมหาวิทยาลัยมหาดไทยแห่งชาติคาร์กิฟ (Kharkiv National University of Internal Affairs) สาขาเยฟปาโตเรีย (Yevpatoria) ต่อมาในปี 2011 เธอได้รับแต่งตั้งเป็นพนักงานอัยการประจำเมืองซิมเฟอโรปอล (Simferopol) และรับผิดชอบคดีโด่งดังซึ่งรูวิม อาโรนอฟ (Ruvim Aronov) ผู้แทนราษฎรไครเมีย ถูกฟ้องฐานเป็นสมาชิกซ่องโจรชื่อ "บัชมากี" (Bashmaki) ในปี 2011 นั้นเอง เธอได้รับแต่งตั้งเป็นพนักงานอัยการฝ่ายคดีสิ่งแวดล้อมระหว่างเขต (inter-district environmental prosecutor) ประจำเมืองซิมเฟอโรปอล ต่อมา เธอได้รับโยกย้ายไปเป็นอัยการอาวุโส (senior prosecutor) ในสำนักงานอัยการสูงสุดยูเครน ณ กรุงเคียฟ เมืองหลวงประเทศยูเครน
วันที่ 25 กุมภาพันธ์ 2014 นาตาเลียลาออกจากตำแหน่งอัยการอาวุโส ในหนังสือลาออกเธอเขียนว่า รู้สึกอดสูที่จะต้องอยู่ในแผ่นดินที่ "ปล่อยให้โจรผู้ร้ายเดินลอยหน้าลอยตาอยู่เต็มถนน" ซึ่งเป็นการเปรียบเปรยถึงกลุ่มนักปฏิบัติการหัวรุนแรงยูโรไมดาน (Euromaidan) ต้นสังกัดไม่อนุมัติการลาออก แต่ให้เธอพักราชการไปอยู่ไครเมียกับบิดามารดาแทน
ต่อมาเมื่อไครเมียแยกจากประเทศยูเครนออกเป็นสาธารณรัฐไครเมียแล้ว เธอได้รับแต่งตั้งเป็นอัยการสูงสุดแห่งสาธารณรัฐดังกล่าวเมื่อวันที่ 11 มีนาคม 2014 เซอร์เกย์ อักสโยนอฟ (Sergey Aksyonov) นายกรัฐมนตรีไครเมีย แต่งตั้งเธอเข้าสู่ตำแหน่งดังกล่าวหลังจากที่อัยการสูงสุดคนก่อนขอขึ้นอยู่กับประเทศยูเครนต่อไป มีรายงานด้วยว่า ก่อนนาตาเลียได้รับแต่งตั้งเป็นอัยการสูงสุดนั้น นายกรัฐมนตรีได้เสนอตำแหน่งนี้ให้แก่บุรุษสี่คน แต่บุคคลทั้งสี่ไม่ยินดีรับ
นาตาเลียยังวิพากษ์วิจารณ์กลุ่มยูโรไมดานมาตลอด และกล่าวว่า การเปลี่ยนแปลงการปกครองในประเทศยูเครนเป็น "รัฐประหารต่อต้านรัฐธรรมนูญ" (anti-constitutional coup) รัฐบาลยูเครนจึงฟ้องเธอเป็นคดีอาญา และถอดเธอจากตำแหน่งอัยการในประเทศยูเครน ครั้นวันที่ 26 มีนาคม 2014 เว็บไซต์กระทรวงมหาดไทยยูเครนประกาศจับนาตาเลียในฐานะอาชญากร
ในปี 2556 ได้รับเลื่อนยศให้เป็นนิติกรยุติธรรมแห่งรัฐชั้นตรี ซึ่งในระบบราชการรัสเซียเป็นระดับเดียวกับยศทหารชั้นนายพล ระดับพลตรี
ความนิยมในอินเทอร์เน็ต.
เมื่อได้รับแต่งตั้งเป็นอัยการสูงสุดแห่งไครเมียเมื่อวันที่ 11 มีนาคม 2014 แล้ว นาตาเลียก็แถลงข่าวในวันนั้นเอง ในไม่ช้า เธอก็ได้รับความสนใจอย่างกว้างขวางในโลกอินเทอร์เน็ต ความน่ารักสะดุดตาของเธอเป็นเหตุให้ชาวญี่ปุ่นคนหนึ่งอัปโหลดคลิปวีดิทัศน์การแถลงข่าวนั้นลงเว็บไซต์ยูทูบ (YouTube) โดยใช้ชื่อว่า "อัยการสูงสุดคนใหม่ของไครเมียโคตรน่ารัก" (; New Attorney General of Crimea is too beautiful) และมีผู้เข้าชมมากกว่า 300,000 ครั้งในวันที่อัปโหลดนั้นเอง
นอกจากญี่ปุ่นแล้ว นาตาเลียยังกลายเป็นกระแสนิยมในสาธารณรัฐประชาชนจีน และสื่อมวลชนจีนหลายสำนักรายงานปรากฏการณ์นี้ เช่น สำนักข่าวจีน (China News Service) และกวงหมิงออนไลน์ (Guangming Online) เธอยังเป็นที่กล่าวขวัญในเว็บไซต์อีกหลายแห่ง เป็นต้นว่า เรดดิต (Reddit) ตลอดจนบรรดาไมโครบล็อกจีน และวีเค (VK) เครือข่ายสังคมรัสเซีย
อนึ่ง ยังมีการสร้างแฟนอาร์ตนาตาเลียที่มีความโมะเอะแบบอนิเมะออกเผยแพร่ในอินเทอร์เน็ตจำนวนมาก โดยเฉพาะในพิกซิฟ (Pixiv) เว็บไซต์ญี่ปุ่นสำหรับเผยแพร่งานศิลปะ งานแบบอนิเมะเหล่านี้ได้รับการรายงานจากสื่อมวลชนรายใหญ่หลายแห่งด้วย เช่น วอยซ์ออฟรัสเซีย (Voice of Russia) รัสเซียทูเดย์ (Russia Today) และกิจจานุเบกษารัสเซีย (Rossiyskaya Gazeta) รวมถึงบีบีซี (BBC) และบลูมเบิร์ก (Bloomberg)
เมื่อมีการเผยแพร่แฟนอาร์ตจำนวนมากแล้ว ภาพลักษณ์ในชีวิตจริงของเธอก็ได้รับการเผยแพร่บนสื่อสังคมหลายแขนง และกลายเป็นกระแสนิยมไปทั่วโลก
Natalia Vladimirovna Poklonskaya
วงศ์นกจาบ
นกจาบ หรือ นกกระจาบ  เป็นวงศ์ของนกเกาะคอนขนาดเล็กวงศ์หนึ่ง ใช้ชื่อวงศ์ว่า Ploceidae
มีลักษณะคล้ายกับนกในวงศ์นกกระจอก (Passeridae) (บางข้อมูลจัดให้เป็นวงศ์ย่อยของวงศ์นกกระจอก ใช้ชื่อว่า Ploceinae) มีลักษณะเด่น คือ จะงอยปากหนาเป็นปากกรวย รูจมูกมน มุมปากมีขนแข็ง ขนปลายปีก 3 เส้นนอกสุดยาวที่สุด ปีกยาวกว่าแข้ง
นกจาบ ยังมีลักษณะเด่นอีกประการที่เป็นที่รู้จักกันดี คือ การทำรังตามต้นไม้เป็นรังแขวน วัสดุส่วนใหญ่ได้แก่ หญ้าฉีกเป็นฝอย มีการสานวัสดุอย่างสวยงามมีศิลปะ ซึ่งลักษณะและขนาดของรังจะแตกต่างกันตามแต่ละชนิด มีปากรังทางเข้า-ออก เป็นนกสังคม อาศัยและทำรังรวมกันเป็นฝูงใหญ่ ตัวผู้และตัวเมียมีสีสันแตกต่างกันโดยเฉพาะในช่วงฤดูผสมพันธุ์
พบกระจายพันธุ์ในเขตร้อนของทวีปเอเชีย และซับสะฮะราในทวีปแอฟริกา
พบทั่วโลก 116 ชนิด พบ 3 ชนิดในประเทศไทย ซึ่งล้วนแต่อยู่ในสกุล "Ploceus" ได้แก่
นกจาบ
นกจาบ หรือ นกกระจาบ เป็นนกขนาดเล็กในสกุล "Ploceus" ในวงศ์นกจาบ (Ploceidae)
พบทั้งในทวีปเอเชียและทวีปแอฟริกา อาศัยอยูตามปาโปรง หรือทุงโลง ไมมีชนิดใดที่อยูในสภาวะที่เสี่ยงตอการสูญพันธุ
นกกระจาบ
วงศ์นกกระจาบ
Ploceinae
ขบวนการล้มเจ้าในประเทศไทย
Ploceus
นกจาบอกเรียบ
นกกระจาบอกเรียบ
Ploceus manyar
Streaked Weaver
นางงามจักรวาล 1966
นางงามจักรวาล 1966  เป็นการจัดการประกวดนางงามจักรวาลครั้งที่ 15 จัดเมื่อวันที่ 16 กรกฎาคม พ.ศ. 2509 ณ ไมแอมีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 58 คน จากทั่วโลก โดยมี อาภัสรา หงสกุล ผู้ครองตำแหน่งนางงามจักรวาล 1965 เป็นผู้มอบมงกุฏให้กับ มาร์กาเรตา อาร์วิดส์สัน สาวงามวัย 18 ปีจากประเทศสวีเดน ครองตำแหน่งนางงามจักรวาลในปีนี้
มี 58 ผู้เข้าประกวด ดังต่อไปนี้
Ploceus hypoxanthus
เจ้าพระยาพิชัยญาติ (ดั่น บุนนาค)
มหาอำมาตย์เอก เจ้าพระยาพิชัยญาติ นามเดิม ดั่น บุนนาค (6 มิถุนายน พ.ศ. 2418 – 24 กรกฎาคม พ.ศ. 2489) อดีตประธานรัฐสภา (ประธานสภาผู้แทนราษฎร) และอธิบดีศาลฎีกา
เจ้าพระยาพิชัยญาติ (ดั่น บุนนาค) เป็นบุตรของพระยาไพบูลย์สมบัติ (เดช บุนนาค) กับนางสงวน เกิดเมื่อวันที่ 6 มิถุนายน พ.ศ. 2418 ที่บ้านเลขที่ 107 ริมแม่น้ำเจ้าพระยาฝั่งธนบุรี ตำบลบางยี่ขัน อำเภอบางกอกน้อย จังหวัดธนบุรี (ปัจจุบันเป็น แขวงบางยี่ขัน เขตบางกอกน้อย กรุงเทพมหานคร) สมรสกับคุณหญิงแสง (สกุลเดิม อารยะกุล) มีบุตร-ธิดาชื่อ หลวงเมธีนฤปกร (สดวก บุนนาค) ธิดาชื่อสดับและสดม เป็นนางพระกำนัลในรัชกาลที่ 7 ซึ่งต่อมาได้สมรสกับพระสุนทรวาจนา (สนุทร สาลักษณ) บุตรของมหาเสวกโท พระยาศรีภูริปรีชา (กมล สาลักษณ) และคุณหญิง (พึ่ง) ศรีภูริปรีชา
เจ้าพระยาพิชัยญาติ (ดั่น บุนนาค) เคยดำรงตำแหน่งประธานรัฐสภา-ประธานสภาผู้แทนราษฎร 1 สมัยคือ 2 กันยายน พ.ศ. 2475 - 10 ธันวาคม พ.ศ. 2476
เจ้าพระยาพิชัยญาติ (ดั่น บุนนาค) ถึงอสัญกรรม เมื่อ 24 กรกฎาคม พ.ศ. 2489 อายุ 71 ปี
Cephalopterus manta
หลวงสุทธิสารรณกร (สุทธิ สุขะวาที)
พลเอก หลวงสุทธิสารรณกร นามเดิม สุทธิ เป็นทหารบกและนักการเมืองชาวไทย เคยดำรงตำแหน่งประธานรัฐสภา ประธานสภาผู้แทนราษฎร และประธานสภาร่างรัฐธรรมนูญ เป็นประธานรัฐสภาคนแรกที่เสียชีวิตขณะดำรงตำแหน่งประธานรัฐสภา
พลเอก หลวงสุทธิสารรณกร (ชื่อเดิม สุทธิ สุขะวาที) เกิดเมื่อวันที่ 31 มกราคม 2444 ที่ตำบลเสาชิงช้า อำเภอสำราญราษฎร์ จังหวัดพระนคร เป็นบุตรของ หลวงเพราะสำเนียง (ชื่อเดิม ศุข ศุขวาที) และ คุณแม่จีบ สมรส สมรสกับ คุณหญิง ทิพย์ สุทธิสารรณกร
สำเร็จการศึกษาโรงเรียนนายร้อยทหารบก ในปี 2465
พลเอก หลวงสุทธิสารรณกร ถึงแก่อสัญกรรมในขณะดำรงตำแหน่งประธานสภาร่างรัฐธรรมนูญ เมื่อ 17 เมษายน 2511
เดลินิวส์ทีวี
เจ้าหญิงเลโอนอร์ ดัชเชสแห่งกอตลันด์
เจ้าหญิงเลโอนอร์ ลิเลียน มาเรีย ดัชเชสแห่งกอตลันด์ (ประสูติ 20 กุมภาพันธ์ พ.ศ. 2557) พระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล เป็นสมาชิกของราชวงศ์สวีเดน
เจ้าหญิงเลโอนอร์ ดัชเชสแห่งกอตลันด์ เป็นพระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล ประสูติ ณ ศูนย์การแพทย์ไวล์คอร์เนล นิวยอร์ก สหรัฐอเมริกา โดยมีพระบิดาเข้าเยี่ยมขณะประสูติด้วย ในสวีเดนเองก็มีการยิงสลุต 21 นัดในกรุงสตอกโฮลม์ถวายสดุดีพระธิดาที่ประสูติใหม่ มีการเปิดเผยพระนามโดยสมเด็จพระราชาธิบดีคาร์ลที่ 16 กุสตาฟ ขณะทรงพบปะกับคณะรัฐมนตรีเมื่อวันที่ 26 กุมภาพันธ์ และในเวลาเดียวกันนั้นก็มีพระบรมราชโองการประกาศว่าเจ้าหญิงเลโอนอร์มีสิทธิในการสืบราชสมบัติ อันจะต้องเป็นศาสนิกชนของคริสตจักรแห่งสวีเดน และต้องอาศัยอยู่ในสวีเดนระหว่างที่ทรงศึกษา
วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าหญิงเลโอนอร์ออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม
พระนาม "เลโอนอร์" (Leonor) ถูกตั้งขึ้นเนื่องจากเป็นชื่อที่พระชนกและพระชนนีชื่นชอบ แต่เดิมพระราชวงศ์สวีเดนในอดีตจะใช้ชื่อดังกล่าวเป็นแบบเต็มว่า "อีเลโอนอรา" (Eleonora) ส่วนชื่อกลาง "ลิเลียน" (Lilian) มาจากพระนามของเจ้าหญิงลิเลียน ดัชเชสแห่งฮัลลันด์ ส่วนชื่อท้ายคือ "มาเรีย" (Maria) มาจากชื่อกลางของมารดาโอนีล พระอัยยิกาฝ่ายพระชนก
เจ้าฟ้าหญิงมากาเร็ต (แก้ความกำกวม)
เจ้าหญิงมาร์กาเร็ตแห่งคอนน็อต
นกจาบควาย
นกจาบควาย หรือ นกกระจาบควาย  เป็นนกขนาดเล็กสกุลหนึ่ง ในสกุล "Bubalornis" ในวงศ์นกจาบ ( Ploceidae)
จัดเป็นนกจาบ หรือนกกระจาบที่มีขนาดใหญ่ พบได้เฉพาะในทวีปแอฟริกา แบ่งออกได้เป็น 2 ชนิด ได้แก่
หมายเหตุ: นอกจากนี้แล้ว นกจาบควายยังหมายถึง นกจาบควายหัวขาว ("Dinemellia dinemelli") และนกจาบควายหัวแดง ("Anaplectes rubriceps") ซึ่งล้วนแต่เป็นนกที่พบได้ในทวีปแอฟริกา และเป็นนกเพียงชนิดเดียวในแต่ละสกุลอีกด้วย
นกกระจาบควาย
Buffalo weaver
Bubalornis
นกจาบเหลือง
นกจาบเหลือง หรือ นกจาบทองตะวันออก  เป็นนกขนาดเล็กชนิดหนึ่ง ในวงศ์นกจาบ (Ploceidae)
เป็นนกจาบหรือนกกระจาบชนิดหนึ่ง มีลำตัวยาว 14 เซนติเมตร รังมีลักษณะเป็นทรงกลมมีทางเข้า-ออกด้านล่าง มักทำรังห้อยอยู่ตามต้นไม้ต่าง ๆ เช่น ต้นกกริมแม่น้ำ นกตัวผู้มีสีเหลืองเข้ม ส่วนตัวเมียมีสีเหลืองจางกว่า อาหารหลักได้แก่ เมล็ดพืชและแมลงต่าง ๆ]] พบกระจายพันธุ์ในหลายประเทศในทวีปแอฟริกา เช่น เคนยา, มาลาวี, โมซัมบิก, โซมาเลีย, แอฟริกาใต้, สวาซิแลนด์ และแทนซาเนีย
Ploceus subaureus
นกจาบทองตะวันออก
นกกระจาบเหลือง
นกกระจาบทองตะวันออก
Eastern Golden Weaver
คิม ด็อง-จิน
คิม ด็อง-จิน  (เกิดเมื่อวันที่ 29 มกราคม พ.ศ. 2525 ใน ด็องดูชอน) เป็นอดีตนักฟุตบอลอาชีพชาวเกาหลีใต้ ตำแหน่งเซ็นเตอร์แบ็ก
เจย์ โบธรอยด์
เจย์ โบธรอยด์ (เกิดเมื่อวันที่ 5 พฤษภาคม ค.ศ. 1982) เป็นนักฟุตบอลชาวอังกฤษเชื้อสายแคริบเบียน (กายอานา-จาเมกา) โดยเล่นฟุตบอลในตำแหน่ง[[กองหน้า]
เจย์ โบธรอยด์ เคยเป็นนักฟุตบอลทีมเยาวชนของ[[สโมสรฟุตบอลอาร์เซนอล|อาร์เซนอล]] ใน[[พรีเมียร์ลีก]] แต่ไม่เคยขึ้นไปเล่นในทีมชุดใหญ่ และเคยอยู่มาแล้วหลายสโมสรทั้ง [[สโมสรฟุตบอลคอเวนทรีซิตี|โคเวนทรีซิตี]], [[สโมสรฟุตบอลแบล็กเบิร์นโรเวอส์|แบล็กเบิร์นโรเวอส์]], [[สโมสรฟุตบอลชาร์ลตันแอธเลติก|ชาร์ลตันแอธเลติก]], [[สโมสรฟุตบอลวุลเวอร์แฮมป์ตันวันเดอเรอส์|วุลเวอร์แฮมป์ตันวันเดอเรอส์]], [[สโมสรฟุตบอลสโตกซิตี|สโตกซิตี]], [[สโมสรฟุตบอลคาร์ดิฟฟ์ซิตี|คาร์ดิฟฟ์ซิตี]], [[สโมสรฟุตบอลควีนส์พาร์กเรนเจอส์|ควีนส์พาร์กเรนเจอส์]] และ [[สโมสรฟุตบอลเชฟฟิลด์เวนสเดย์|เชฟฟิลด์เวนสเดย์]] รวมถึงเคยไปเล่นใน[[กัลโช่ เซเรีย อา]] ในอิตาลีกับ[[เปรูจา]]ด้วย และเคยติด[[ฟุตบอลทีมชาติอังกฤษ|ทีมชาติอังกฤษ]]หนึ่งนัดเมื่อปี ค.ศ. 2010 ในนัดกระชับมิตรระหว่างอังกฤษและ[[ฟุตบอลทีมชาติฝรั่งเศส|ฝรั่งเศส]] ก่อนจะย้ายมาเล่นใน[[ไทยพรีเมียร์ลีก]]กับ[[สโมสรฟุตบอลเอสซีจี เมืองทอง ยูไนเต็ด]] สำหรับชีวิตในประเทศไทย เจ้าตัวชื่นชอบประเทศไทยหลายอย่าง และชอบอาหารไทยที่มีรสชาติเผ็ดหลายอย่าง โดยเฉพาะ[[ผัดไทย]]
ในฤดูกาล 2015 เจย์ โบธรอยด์ ย้ายไปเล่นในญี่ปุ่นกับ[[จูบิโล อิวะตะ]] ก่อนจะย้ายไปเล่นให้กับ[[คอนซาโดเล ซัปโปะโระ]]ในช่วงฤดูร้อนปี 2017
[[หมวดหมู่:บุคคลที่เกิดในปี พ.ศ. 2525]]
[[หมวดหมู่:ผู้เล่นสโมสรฟุตบอลเมืองทอง ยูไนเต็ด]]
[[หมวดหมู่:กองหน้าฟุตบอล]]
[[หมวดหมู่:ผู้เล่นในไทยลีก]]
[[หมวดหมู่:ชาวอังกฤษในประเทศไทย]]
[[หมวดหมู่:ผู้เล่นฮกไกโด คอนซาโดเล ซัปโปโระ]]
[[หมวดหมู่:บุคคลจากลอนดอนโบโรอิสลิงตัน]]
[[หมวดหมู่:นักกีฬาจากลอนดอน]]
[[หมวดหมู่:ชาวอังกฤษเชื้อสายจาเมกา]]
[[หมวดหมู่:ชาวอังกฤษเชื้อสายกายอานา]]
คณะ ซี. เอ็ม. เอ.
องค์การเดอะคริสเตียนแอนด์มิชชันนารีอะไลแอนซ์  เรียกโดยย่อว่า คณะ ซี. เอ็ม. เอ. (CMA) เป็นองค์การทางศาสนาคริสต์นิกายโปรเตสแตนต์กลุ่มอีแวนเจลิคัล เป็นคณะคริสตจักรที่สหรัฐอเมริกาและเป็นคณะมิชชันนารีที่ดำเนินงานเผยแพร่ศาสนาคริสตในประเทศต่าง ๆ เอกลักษณ์ของคณะนี้คือความเชื่อว่างานคริสตจักรและงานมิชชันนารีเป็นอันหนึ่งอันเดียวกันไม่ใช่กิจกรรมที่แยกออกจากกัน
คณะ ซี. เอ็ม. เอ. ก่อตั้งในปี ค.ศ.1884 โดย ดร. อัลเบิร์ต เบนจามิน ซิมป์สัน (Albert B. Simpson) ศาสนาจารย์ประจำคริสตจักรเพรสไบทีเรียนในแคนาดา เพื่อทำการประกาศข่าวดีไปทั่วโลก คณะนี้เกิดจากการที่ซิมป์สันได้พบผู้ลี้ภัยในนครนิวยอร์ก จึงเป็นเหตุให้ซิมป์สันได้คิดว่ายังมีประชากรอีกเป็นจำนวนมากในแถบทวีปอื่น ๆ ที่ไม่มีโอกาสได้ยินเรื่องของพระเยซู เขาเชื่อว่าหากคริสเตียนประกาศเรื่องพระเยซูไปทุกชนชาติทั่วโลกเร็วแค่ไหน พระเยซูจะเสด็จกลับมาเร็วแค่นั้น ความเชื่อในเรื่องนี้เป็นจุดกำเนิดของ คณะ ซี. เอ็ม. เอ. ซิมป์สันมุ่งหมายที่จะประกาศเรื่องพระเยซูคริสต์ และสร้างคริสตจักรไปทั่วโลกสำหรับทุกชนชั้น ในปี ค.ศ. 1974 คณะ ซี. เอ็ม. เอ. ได้สถาปนาเป็นคณะนิกายในศาสนาคริสต์อย่างเป็นทางการ ต่อมาในปี ค.ศ. 1998 คณะ ซี. เอ็ม. เอ. ได้ก่อตั้งโรงเรียนมัธยม 2 แห่ง ระดับวิทยาลัย 4 แห่งในสหรัฐอเมริกา และสถาบันด้านเทววิทยาศาสนาคริสต์อีกหนึ่งแห่งในประเทศฟิลิปปินส์
งานผู้ลี้ภัย.
คณะ ซี. เอ็ม. เอ. ช่วยเหลือและทำการประกาศข่าวดีเกี่ยวกับพระเยซูคริสต์แก่ผู้ลี้ภัยประเทศต่าง ๆ ได้แก่ ค่ายผู้อพยพในประเทศไทยในยุคของเขมรแดง ผู้ลี้ภัยพรรคคอมมิวนิสต์แห่งประเทศจีนในฮ่องกง ผู้ลี้ภัยในเลบานอน เด็กขาดอาหารในทวีปแอฟริกา เป็นต้น
คณะ ซี. เอ็ม. เอ. ได้ออกแบบสัญลักษณ์เป็นรูปกางเขน ถ้วยยา ขันชำระ และมงกุฎ เพื่อสะท้อนถึงความเชื่อและหลักคำสอนของคณะ ซี. เอ็ม. เอ. ว่าแกนหลักคำสอนของศาสนาคริสต์มี 4 ด้าน คือ พระเยซูทรงเป็นทั้งพระผู้ช่วยให้รอด เป็นผู้ชำระให้บริสุทธิ์ เป็นแพทย์ และเป็นกษัตริย์ผู้จะเสด็จกลับมา คณะ ซี. เอ็ม. เอ. เรียกคุณลักษณะเหล่านี้ว่า พระกิตติคุณ 4 ด้าน
ขอบเขตงานของคณะ ซี. เอ็ม. เอ. ในปัจจุบัน.
ปัจจุบันนี้ คณะ ซี. เอ็ม. เอ. มีงานการประกาศและก่อตั้งคริสตจักรอยู่ในหลายที่ ได้แก่ แอฟริกา เอเชีย/แปซิฟิก ยุโรป ตะวันออกกลาง ลาตินอเมริกา จากฐานข้อมูลสถิติของ Association of Religion Data Archives แสดงตัวเลขการเติบโตของจำนวนคริสตจักรและสมาชิกดังปรากฏในตารางข้างล่างนี้ (ตัวเลขประมาณการ)
นับตั้งแต่ปี ค.ศ. 2003 เป็นต้นมา คณะ ซี. เอ็ม. เอ. มีโครงการ Envision ที่ส่งเยาวชนและฆราวาสกว่า 1,000 คนทุก ๆ ปี เดินทางไป 40 ประเทศ ประเทศที่คณะ ซี. เอ็ม. เอ. ให้ความสำคัญเป็นลำดับต้น ๆ เพื่องานประกาศเรื่องพระเยซูคริสตเป็นพิเศษมีจำนวน 11 ประเทศ เช่น กรุงไทเป-ประเทศไต้หวัน, กรุงพนมเปญ-ประเทศกัมพูชา, กรุงเอนเซนาดา-ประเทศเม๊กซิโก, กรุงซาน ซัลวาดอร์-ประเทศ เอล ซัลวาดอร์, กรุงกาบอน-ประเทศอาฟริกา, กรุงปารีส-ประเทศฝรั่งเศส, รัฐฟิลาเดลเฟียและชิคาโก-ประเทศสหรัฐอเมริกา เป็นต้น
งานของ คณะ ซี. เอ็ม. เอ. ในประเทศไทย.
คณะ ซี. เอ็ม. เอ. ได้เริ่มทำงานในประเทศไทยตั้งแต่ปี ค.ศ. 1929 ซึ่งใช้ชื่อเป็นภาษาไทยว่า "สยามมิชชั่น" ในเวลานั้นคณะ ซี. เอ็ม. เอ. ได้ส่งมิชชันนารี 6 คนและพวกเขาได้เริ่มประกาศเรื่องพระเยซูคริสต์แก่ชาวบ้าน โดยการล่องแพไม้ไผ่ไปตามลำคลองของหมู่บ้านต่าง ๆ ในปี ค.ศ. 1950 พวกเขาได้เยียวยารักษาคนไทยที่เป็นโรคเรื้อนนับพันคน และได้ก่อตั้งโรงเรียนเพื่อสอนพระคัมภีร์ให้แก่เด็กโรคเรื้อน ซึ่งเป็นหลักสูตร 4 ปี จากจำนวนมิชชันนารี 6 คน พวกเขาได้ก่อตั้งคริสตจักรในประเทศไทยกว่า 110 แห่ง และมีสมาชิกกว่า 7,000 คนในช่วง 20 ปีแรก เมื่อปี 2001 คณะ ซี. เอ็ม. เอ. ประเทศไทย หรือสยามมิชชั่นในประเทศไทยก่อตั้งกลุ่มช่วยเหลือคู่แต่งงานภายใต้ชื่อ แอลมา (ALMA) โครงการนี้มีเป้าหมายช่วยคู่แต่งงานไม่ต้องหย่าร้างและนำไปสู่การนับถือพระเยซูคริสต์
หวัง หมิงเต้า
หวังหมิงเต๋า  เป็นศิษยาภิบาลและผู้ประกาศข่าวประเสริฐชาวจีนในศตวรรษที่ 20 ที่ถูกรัฐบาลจีนข่มเหงเนื่องจากเขาเชื่อคริสต์ศาสนา
อาจารย์หวัง หมิงเต้า เดิมทีท่านมีชื่อว่า “ตี้ซื่อ” พออายุ 9 ขวบแม่ของท่านก็ส่งท่านไปเรียนหนังสือที่โรงเรียนประถม แอล. เอ็ม. เอส. ขุ่ยเวง พร้อมกับชื่อใหม่ว่า หยุงเฉง อาจารย์หวังเกิดมาในครอบครัวคริสต์ศาสนิกชน ในวันที่ 25 กรกฎาคม 1900 แม่ของท่านได้ให้กำเนิดบุตรสี่คนแล้ว ก่อนที่จะให้กำเนิดอาจารย์หวังมา เพียงแต่มีลูกสาวคนเดียวเท่านั้นที่รอดมาได้
ชาวบ้านที่อยู่ในระแวกเดียวกันเรียกว่า “ตี้” หรือ “เหล็ก” ชาวบ้านบางคนก็เรียกว่า “ไอ้เหล็ก, ลูกชายเหล็ก” เพราะว่าในวัยเด็กนั้นท่านเป็นเด็กที่แข็งแรงมีชีวิตชีวา ช่วยหาเลี้ยงครอบครัวตั้งแต่เด็ก โดยทุกเช้าก่อนที่ท่านจะไปโรงเรียนนั้น ท่านจะหิ้วตะกร้าออกไปเก็บถ่านหินและกากถ่านหินออกจากกองขยะของบ้านคนรวยที่อยู่ในระแวกใกล้เคียง ดีที่ครอบครัวอาจารย์หวังมีเพื่อนบ้านเป็นคริสเตียน และด้วยความอยากรู้อยากเห็นของอาจารย์หวัง เป็นเหตุให้อาจารย์หวังอยากอ่านคัมภีร์ไบเบิลและหนังสือเพลงที่มีอยู่ตามบ้านเพื่อนบ้าน การได้อ่านพระคัมภีร์นี้เองที่กระตุ้นให้อาจารย์หวังเกิดคำถามต่างในใจและเป็นความสงสัยว่า “มนุษย์มีชีวิตอยู่เพื่ออะไร” และ “เมื่อมนุษย์ตายแล้วจะไปไหน” เมื่ออาจารย์หวังไปคุยกับลุงที่นับถือศาสนาพุทธ ถูกผู้เป็นลุงแนะนำให้บวชเป็นพระอยู่ในวัด
พออาจารย์หวังอายุ 9 ขวบ แม่ของท่านก็ได้ส่งท่านไปเรียนในโรงเรียนแห่งใหม่ โดยใช้ชื่อใหม่ว่า หยุงเฉง ซึ่งมีความหมายว่า อุดมสมบูรณ์ไม่มีสิ้นสุด การย้ายมาอยู่ที่นี่เป็นโอกาสที่ทำให้อาจารย์หวังได้หลุดพ้นจากสภาพความเสื่อมโทรมแถวบ้าน ตั้งแต่เด็กแล้วอาจารย์หวังเป็นเด็กฉลาดพร้อมกับตั้งใจเรียน และนี่จึงเป็นเหตุทำให้ท่านมีความโดดเด่นในด้านการเรียน อีกทั้งยังสอบได้ที่หนึ่งในชั้นตลอดด้วย อุปนิสัยที่เด่นชัดของอาจารย์หวัง อาจารย์หวังได้เขียนถึงชีวิตวัยเด็กของท่านว่า “ในตัวผมมีสัญชาตญาณอยู่สองอย่างคือ ถ้าผมเห็นว่าเปลี่ยนอะไรไม่ได้ ก็จะไม่มีวันที่ผมจะยอมให้มันเปลี่ยน แต่ถ้าผมเห็นว่าสิ่งนั้นเปลี่ยนได้ ผมก็ต้องเปลี่ยนชนิดถอนรากถอนโคนเลย และเพราะเหตุนี้เองที่ทำให้หลายคนเป็นห่วงเกี่ยวกับตัวผมตั้งแต่ผมเป็นวัยรุ่นและผมเองก็ต้องเจอกับปัญหาบ่อย ๆ เพราะเป็นคนแบบนี้”
ชีวิตช่วงกลับใจ.
อาจารย์หวังได้กลับใจมาเชื่อพระเจ้าในปี 1914 ซึ่งเป็นช่วงฤดูใบไม้ผลิ ผ่านรุ่นพี่คนหนึ่งที่มีอิทธิพลอย่างมากต่อรุ่นน้อง รุ่นพี่คนนี้เองที่ได้สอนให้อาจารย์หวังอธิษฐาน อ่านพระคัมภีร์ และท้าทายให้บันทึกการเติบโตฝ่ายวิญญาณของท่านเอง ท่านได้บันทึกการกลับใจไว้ในไดอารี่ของท่านว่า “จากวันที่ผมได้รับเชื่อ ผมมีเป้าหมายในชีวิตและร้อนรนที่จะทำอะไรใหม่ๆ แต่กระนั้นก็ยังมีสงครามในใจผมตลอดเวลา เป็นสงครามระหว่างความดีกับความชั่ว ซึ่งเป็นประสบการณ์ที่เจ็บปวดในชีวิตของผม” ท่านได้รับการท้าทายที่จะดำเนินชีวิตอย่างถูกต้องตามหลักพระคัมภีร์ตลอดชีวิตของท่าน ผ่านหนังสือที่เพื่อนคนหนึ่งได้เอาให้กับท่าน ซึ่งเป็นหนังสือที่เน้นเกี่ยวกับการดำเนินชีวิตของคริสเตียน ท่านได้บันทึกไว้อย่างนี้ว่า “ทุกครั้งที่ผมพลาดพลั้งในการพูดหรือการกระทำ ผมมักรู้สึกสียใจและตำหนิตัวเองในใจ ร้องไห้กับความบาปที่ผมนำมาสารภาพต่อพระเจ้า” ขณะที่อาจารย์หวังยังเรียนอยู่แค่มัธยมสองนั้น รุ่นพี่ที่เป็นกำลังฝ่ายวิญญาณก็จบออกไป ทิ้งให้อาจารย์หวังเป็นพยานผู้สัตย์ซื่อเพียงลำพัง อาจารย์หวังทั้งถูกแกล้ง ทั้งถูกล้อจากเพื่อนๆ เมื่ออายุได้ 15 ปี ท่านจึงตัดสินใจว่าอยากจะเป็นนักการเมืองโดยมีอับราฮัม ลินคอล์นเป็นวีรบุรุษในดวงใจ ท่านจึ้งได้ทุ่มเทในการเรียนและกระตือรือร้นในการรับใช้พระเจ้าด้วย ทำให้ท่านเกิดความใฝ่ฝันที่อยากจะเป็นนักเทศน์ ท่านต้องต่อสู้กับความในใจนานถึง 4 ปี
ช่วงชีวิตแห่งการตัดสินใจ.
เมื่อท่านมีความตั้งใจที่อยากจะเป็นนักการเมืองแต่ในเวลาเดียวกันก็ใฝ่ฝันที่อยากจะเป็นนักเทศน์ด้วย ในปี 1920 จึงถือเป็นปีแห่งการสิ้นสุดความขัดแย้งในใจของท่าน เพราะท่านได้ตัดสินใจที่จะถวายตัวของท่านรับใช้พระเจ้า และตั้งชื่อให้ตัวเองใหม่อีกครั้งว่า “หมิงเต้า” ซึ่งแปลว่า “พยานสู่ความจริง” วันที่ 21 พฤศจิกายน เป็นวันสำคัญอีกวันของท่าน เพราะเป็นวันที่ท่านได้สำรวจใจตัวเอง เขียนรายการออกมาเป็นข้อ ๆ เพื่อจะสารภาพต่อพระเจ้า ทำให้ท่านมั่นใจว่าท่านได้รับการอภัยบาปจากพระเจ้าอย่างเต็มร้อยเป็นครั้งแรกในชีวิต
ช่วงชีวิตแห่งการรับใช้ที่เติบโต.
ในปี ค.ศ. 1921 พรรคคอมมิวนิสต์แห่งประเทศจีนได้เข้าปกครองประเทศ ศาสนาต่าง ๆ กลายเป็นเป้าของการถูกโจมตี อาจารย์หวังเริ่มมีชื่อเสียงว่าเป็นคนกล้าบ้าบิ่น กล้าพูด กล้าวิจารณ์ เป็นคนตรงไปตรงมา และนี่จึงกลายเป็นเอกลักษณ์เฉพาะตัวของท่านไป พระเจ้าทรงเรียกอาจารย์หวังและได้รับของประทานจากพระวิญญาณ ความสามารถที่จะให้ท่านเป็นผู้รับใช้ของพระองค์ตั้งแต่ท่านมีอายุเพียง 22 ปี อาจารย์หวังรับใช้พระเจ้าในการเทศนาเพื่อท้าทายให้คริสเตียนเป็นคริสเตียนแท้ ไม่ใช่เป็นเพียงแค่คริสเตียนข้าวสาร อาจารย์หวังไม่เห็นด้วยกับการกระทำของมิชชันนารี ต่อมาในวันที่ 4 มีนาคม 1924 ท่านได้มีโอกาสร่วมงานกับมิชชันนารีและท่านได้บันทึกไว้ในเวลาต่อมาว่า “พวกมิชชันนารีส่วนใหญ่ไม่สมควรที่จะได้ชื่อว่าเป็นผู้รับใช้พระเป็นเจ้า ประสบการณ์ครั้งนี้ทำให้ผมรู้ถึงความไม่สัตย์ซื่อ ความหยิ่งยโส ความยากจนและความน่าเวทนาของคริสตจักรในเมืองจีนมมากขึ้น นี่จึงเป็นอีกเหตุผลที่ทำให้ผมกระตือรือร้นในงานรับใช้พระเจ้ามากขึ้น” ความขัดแย้งที่เกิดขึ้นกับมิชชันนารีนั้นเป็นแรงกระตุ้นให้ท่านอยากศึกษาพระคัมภีร์อย่างเจาะลึก ท่านกล่าวว่า “ผมยอมรับทุกสิ่งที่เขียนไว้ในพระคัมภีร์ ผมเชื่อความจริงทุกอย่างที่อยู่ในพระคัมภีร์และผมจะไม่ยอมรับเหตุผลที่ไม่อาจค้นหาได้ในพระคัมภีร์”
ช่วงชีวิตของการแต่งงานและคริสตจักรใหม่.
ในปี ค.ศ. 1924 เป็นการรวมกลุ่มครั้งแรกในเดือนตุลาคม หลังจากที่ท่านได้ตัดสินใจสอนพระคัมภีร์ในบ้านของท่านแถวถนนกันยูหูตุง อาจารย์หวังได้ถูกรับเชิญจากคริสตจักรแถวนั้นเพื่อให้ไปเทศนาตามคริสตจักร ตลอดเวลาตั้งแต่ปี ค.ศ. 1925 ท่านได้เดินทางไปเยี่ยมเยียนประเทศจีนมาแล้วถึง 24 มณฑลจาก 28 มณฑล อาจารย์หวังได้แต่งงานในปี ค.ศ. 1928 มีบุตรในอีกสองปีถัดมา และในวันที่ 1 สิ่งหาคม ปี 1937 ก็ได้ทำพิธีถวายคริสตจักรอาคารหลังใหม่ ในปี 1941 เป็นปีที่เกิดสงครามระหว่างจีนกับญี่ปุ่น และญี่ปุ่นเป็นฝ่ายชนะในครั้งนี้ ทำให้คริสตจักรต้องอยู่ภายใต้รัฐบาลญี่ปุ่น แต่เพราะอาจารย์หวังยืนหยัดไม่ยอมอยู่ใต้คำสั่งญี่ปุ่น สุดท้ายทางรัฐบาลญี่ปุ่นก็ยอมอ่อนข้อให้ท่านให้ท่านเทศนาต่อไปได้ และในปี ค.ศ.1950 ท่านก็ได้พิมพ์หนังสือที่บันทึกเกี่ยวกับความสัตย์ซื่อของท่านในการติดตามพระเจ้าอย่างสัตย์ซื่อออกมา แต่ในปี 1954 เป็นปีที่อาจารย์หวังถูกจับในข้อหาต่อต้านรัฐบาล ถูกจำคุกอยู่ 15 ปีจึงเป็นอิสระ อาจารย์หวังสติขาดจากการถูกกดดันซักฟอก ท่านจึงยอมลงนามรับผิดในเอกสาร แต่เมื่อสติกลับคืนมาอีกครั้งอาจารย์หวังก็ชี้แจงให้รัฐบาลคอมมิวนิสต์ว่าคำสารภาพผิดนั้นเป็นเพราะท่านถูกบังคับ ไม่ใช่เพราะความสมัครใจ นั่นจึงเป็นเหตุให้ท่านถูกจำคุกอีกครั้ง ครั้งนี้ท่านถูกตัดสินให้จำคุกตลอดชีวิตของท่าน จนกระทั่งในปี 1980 อาจารย์หวังมีอายุ 80 ปี ท่านจึงถูกปล่อยเป็นอิสระอีกครั้ง